open-index/open-wikipedia-markdown huggingface dataset:
பண்டுங்

**பண்டுங் ** (Bandung)  இந்தோனேசியாவின் மேற்கு ஜாவா மாநிலத்தின் தலைநகரமாகும். இது 2007ஆம் ஆண்டில்  7.4 மில்லியன் மக்கள் தொகையின்படி நாட்டின் மூன்றாவது பெரிய நகரமாகவும் இரண்டாவது பெரும் நகரப்பகுதியாகவும் விளங்குகிறது.  கடல் மட்டத்திலிருந்து  768 மீ (2,520&nbsp;அடி) உயரத்தில் அமைந்துள்ள இந்த நகரம் ஜகார்த்தாவிலிருந்து தென்கிழக்கே ஏறத்தாழ 140 கி.மீ. தொலைவில் உள்ளது.  பிற இந்தோனேசிய நகரங்களை விட பண்டுங்கில் ஆண்டு முழுமையும் குளிர்ந்த வெப்பநிலை நிலவுகிறது. ஆற்று முகவாயில் எரிமலைக் குன்றுகள் சூழ அமைந்துள்ளதால் இயற்கையான அரண் ஏற்பட்டுள்ளது. இதன் காரணமாகவே டச்சு கிழக்கிந்தியக் கம்பனி தனது குடியேற்றத்தின் தலைநகரை பத்தாவியாவிலிருந்து பண்டுங்கிற்கு மாற்றியது.

டச்சு காலனியவாதிகள் பதினெட்டாம் நூற்றாண்டில் சுற்றியுள்ள மலைகளில் தேயிலைத் தோட்டங்களையும் அவற்றை தலைநகருடன் இணைக்க நெடுஞ்சாலைகளையும் நிறுவினர். ஐரோப்பிய குடியேறிகள் தங்களுக்கு ஓர் நகராட்சியை வேண்டி 1906ஆம் ஆண்டில் இதற்கான அனுமதி பெற்றனர். இதன்பின்னர் தேயிலைத் தோட்ட முதலாளிகளுக்கான ஆடம்பர கேளிக்கை நகரமாக பண்டுங் மாறியது. ஆடம்பர தங்குவிடுதிகள், உணவகங்கள், சிற்றுண்டிச் சாலைகள் மற்றும் ஐரோப்பிய ஆடை அங்காடிகளுமாக  *ஜாவாவின் பாரிசு* என்று கூறுமளவில் புகழ் பெற்றது.

1945ஆம் ஆண்டில்  இந்தோனேசியாவின் விடுதலைக்குப் பின்னர் விரைவான வளர்ச்சியைக் கண்டு இன்று பெருநகரப்பகுதியில் சதுரகி.மீ.க்கு 16500 பேர் அளவிலான மக்களடர்த்தியையும் 2 மில்லியனுக்கு மேற்பட்ட மக்கள் தொகையையும் கொண்டுள்ளது.

## மேற்கோள்கள்

## வெளியிணைப்புகள்

* Official site
* Official site 
* Official tourism site

* Bandung Heritage Society 
* Guest house – Villa and property site in Bandung
* Bandung Daily Photo 
* Bandung Map
* Old and New Pictures of Bandung 

பகுப்பு:இந்தோனேசிய நகரங்கள்
உற்பத்தி வரி

ஒரு பொருள் உற்பத்தி செய்யப்பட்டபின், அதன் விற்பனை மதிப்பில், ஒரு குறிப்பிட்ட விழுக்காடு **உற்பத்தி வரி**யாக செலுத்தப்பட வேண்டும். பொருளை உற்பத்தி செய்பவர்கள், அதன் மதிப்பின் மீதான உற்பத்திவரியை அரசாங்கத்துக்கு செலுத்திவிட்டாலும் இந்த வரியை பொருளின் விலையுடன் சேர்த்து தங்களது வாடிக்கையாளர்களிடமிருந்து பெற்றுக்கொண்டு விடுவார்கள். எனவே இது "மறைமுக வரி" எனப்படுகிறது.

தற்போது இந்தியாவில் பொதுவான உற்பத்தி வரி 10.3 % ஆக உள்ளது.

## மூன்று நிபந்தனைகள்
ஒரு பொருளின் மீது உற்பத்தி வரி விதிக்கப் படவேண்டுமெனில், மூன்று நிபந்தனைகள் நிறைவு செய்யப்பட வேண்டும்.

பகுப்பு:வரிவிதிப்பு
ஏற்றுமதி - இறக்குமதி வரி

ஒரு நாட்டில் இருந்து பொருட்களை வேற்று நாட்டுக்கு ஏற்றுமதி செய்வோரும் பிற நாட்டில் இருந்து தமது நாட்டுக்கு பொருட்களை இறக்குமதி செய்வோரும் செலுத்த வேண்டிய வரிக்கு முறையே** ஏற்றுமதி-இறக்குமதி வரி** என்று பெயர்.

## நோக்கம்
இறக்குமதி வரியை விதிப்பதற்கு பல நோக்கங்கள் (அரசாங்கத்துக்கு) இருக்கலாம்.
# உள்நாட்டு உற்பத்தியாளர்களை ஆதரித்தல்: வெளி நாட்டில் இருந்து பொருட்களை இறக்குமதி செய்வோர், உள்நாட்டுத் தயாரிப்புகளின் விலையைவிட குறைந்த விலைக்கு அவற்றை விற்கலாம். இதனால் உள்நாட்டு உற்பத்தியாளர்கள், தங்கள் பொருட்களை உள்நாட்டுச் சந்தையில் விற்க முடியாமல் போகலாம். இதனால் உற்பத்தி முடக்கம் ஏற்பட்டு தொழில்கள் நலிவடைந்து போக நேரிடலாம். இதனால் வேலையின்மை உள்ளிட்ட பல பிரச்சனைகள் எழக்கூடும். இத்தகைய மோசமான பின்விளைவுகளைத் தவிர்ப்பதற்காக, இறக்குமதி செய்யப்படும் பொருட்களின் மீது அரசாங்கம் "இறக்குமதி வரியை" விதிக்கலாம்.

பகுப்பு:வரிவிதிப்பு
கிளாரா இம்மெர்வார்

**கிளாரா இம்மெர்வார்** (*Clara Immerwahr*, ஜூன் 21, 1870 - மே 2, 1915) ஒரு யூத-ஜெர்மானிய வேதியியலாளர். வேதியியலாளர் ஃபிரிட்ஸ் ஹெபரின் மனைவி. இவர் பிரெசுலாவு பல்கலைக்கழகத்தில் பிஎச்டி பட்டம் பெற்ற முதல் பெண். 1901 இல் ஃபிரிட்ஸ் ஹெபரைத் திருமணம் செய்து கொண்டார்.

பகுப்பு:1870 பிறப்புகள்
பகுப்பு:1915 இறப்புகள்
பகுப்பு:செருமானிய அறிவியலாளர்கள்
பகுப்பு:செருமானிய வேதியியலாளர்கள்
பகுப்பு:பெண் வேதியியலாளர்கள்
கதரீன் சில்லு (வாணவெடி)

**கதரீன் சில்லு** (*Catherine wheel*) என்பது ஒரு வகை வாணவெடி ஆகும். இது, வெடிமருந்து நிரப்பப்பட்ட ஒரு சுருள் வடிவக் குழாயாக இருக்கும் அல்லது அதன் நடுப்பகுதியூடாகச் செல்லும் ஊசியொன்றால் சரிவான நிலையில் பொருத்தப்பட்டுச் சுழலும் வகையில் அமைக்கப்பட்ட ஒரு வாணத்தைக் கொண்டிருக்கும். இதைப் பற்றவைக்கும் போது இது வேகமாகச் சுழல்வதனால் வாணத்தில் இருந்து வெளியேறும் வண்ணத் தீச்சுவாலையும், தீப்பொறிகளும் சுருள் வடிவான அழகுக் கோலத்தை உருவாக்குகின்றன. மத்தியகால ஐரோப்பாவில், குற்றவாளிகளுக்குத் தண்டனை வழங்குவதற்கும், வதைப்பதற்கும் "உடைக்கும் சில்லு" என்னும் கருவி பயன்பட்டது. இக் கருவியிலேயே புனித கதரீன் உயிர்த் தியாகம் செய்தார். இதனால் இக் கருவிக்கும், அதைப் போன்ற இந்த வாணவெடிச் சில்லுக்கும் "கதரீன் சில்லு" என்னும் பெயர் ஏற்பட்டது. 

மால்ட்டா நாட்டில் கதரீன் சில்லு பரவலாகப் புழக்கத்தில் உள்ளது. அந்நாட்டிலுள்ள அசு-செபுக் என்னும் நகரம் இதற்குப் பெயர் பெற்றது. அங்கே ஒரு முழுத் தெருவையுமே இந்தக் கதரீன் சில்லுகளால் நிரப்பியிருப்பர். எளிமையான சிறிய சில்லுகளில் இருந்து, பற்சில்லுகளுடன் கூடிய சிக்கலான அமைப்புடையன வரை பல விதமான சில்லுகள் இங்கே இருக்கும். 2011, சூன் 18 ஆம் நாள் இது வரை இல்லாத அளவுக்கு 105 அடி விட்டம் கொண்ட மிகப்பெரிய கதரீன் சில்லு, மால்ட்டாவில் உள்ள இம்காப்பா நகரத்தில் உருவாக்கி இயக்கினர். அது ஒரு உலக சாதனையாக விளங்குகிறது. 

கதரீன் சில்லுகள் பல்வேறு கோலங்களில் அமைவது உண்டு. "ஐந்து சில்லு அமைப்பு" என்னும் வகையில், நடுவில் ஒரு சில்லும், அதைச் சுற்றி சிலுவை வடிவில் அமையும்படி நான்கு சில்லுகளும் இருக்கும். நான்கு மீட்டர்கள் வரை விட்டம் கொண்டனவும், 8 முதல் 10 வரையான சில்லுகளைக் கொண்டனவுமான வகை "விண்மீன் அமைப்பு" எனப் பெயர் பெறுகிறது.

## மேற்கோள்கள்

பகுப்பு:வாணவெடிகள்
பிரிட்சு ஏபர்

**பிரிட்சு ஏபர்** (*Fritz Haber*, டிசம்பர் 9, 1868 - ஜனவரி 29, 1934) ஒரு ஜெர்மானிய வேதியியலாளர். இவர் 1886 லிருந்து 1891 வரை பெர்லின் பல்கலைக்கழகத்தில் (இன்று ஹம்போல்ட் பல்கலைக்கழகம்) ராபர்ட் பன்சனின் கீழும் ஹைடல்பெர்க் பல்கலைக்கழகத்திலும் படித்தார். இவரின் மனைவி கிளாரா இம்மெர்வாரும் ஒரு வேதியியலாளர். ஹேபர் மேக்சு பார்ன் உடன் இணைந்து பார்ன்-ஹேபர் சுழற்சியைக் கண்டுபிடித்தார். “வேதிப் போர் முறையின் தந்தை” என்றும் அறியப்படுகிறார். அமோனியா வாயுவினை அதன் பகுதிக்கூறு தனிமங்களைக் கொண்டு செயற்கையாக உருவாக்கும் முறையினைக் கண்டுபிடித்ததற்காக 1918 ஆம் ஆண்டிற்கான வேதியியலுக்கான நோபல் பரிசைப் பெற்றார்.

## மேற்கோள்கள்

## வெளி இணைப்புகள்

*  including the Nobel Lecture, 2 June 1920 *The Synthesis of Ammonia from Its Elements*
* *[https://vimeo.com/18728629# HABER]* – A biographical film about Fritz Haber
* A short biography of Fritz Haber, by Bretislav Friedrich
*  Fritz Haber, *Encyclopædia Britannica* 
* "How do you solve a problem like Fritz Haber" on NPR's *Radiolab*
* Fritz Haber: Jewish chemist whose work led to Zyklon B
* Termination of Employment Letter to Ladislaus Farkas from Fritz Haber
* Chlorine nitrogen and the legacies of Fritz Haber
* The Man Who Killed Millions and Saved Billions

பகுப்பு:1868 பிறப்புகள்
பகுப்பு:1934 இறப்புகள்
பகுப்பு:நோபல் பரிசு பெற்ற செருமானியர்கள்
பகுப்பு:செருமானிய வேதியியலாளர்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:நோபல் பரிசு பெற்ற யூதர்கள்
சோங்சிங்

**சோங்சிங் ** (Chongqing,முந்தைய எழுத்தாக்கம்:**Chungking**, )  சீனாவின் தென்மேற்குப் பகுதியில் அமைந்துள்ள ஓர் முதன்மை நகரமாகும். இது சீனாவின் ஐந்து தேசிய நடுவண் நகரங்களில் ஒன்றாகவும் உள்ளது. நிர்வாக நோக்கில் சீன மக்கள் குடியரசினால் நேரடியாக ஆட்சி செய்யப்படும் நான்கு நகராட்சிகளில் (மற்ற மூன்று நகராட்சிகள்:பெய்ஜிங், சாங்காய்,தியான்ஜின்)  உள்நாட்டில் அமைந்துள்ள ஒரே நகராட்சியாகும்.

சிசுவான் மாநிலத்தின் பங்காக இருந்த இந்த நகரம் தனியான நகராட்சியாக மார்ச் 14, 1997 அன்று உருவாக்கப்படது. 2007ஆம் ஆண்டில் சோங்சிங் நகராட்சியின் மக்கள்தொகை 31.4 மில்லியனாக இருந்தது. இதன் ஆட்சிப்பகுதியில் 19 மாவட்டங்கள், 17 கௌன்டிகள் மற்றும் நான்கு தன்னாட்சி பெற்ற கௌன்டிகள் உள்ளன.  82,300&nbsp;கி.மீ.² (31,800&nbsp;மைல்²) பரப்பளவுள்ள இந்த நகராட்சி ஹைனன் மாநிலத்தை விடப் பெரியது. மக்கள்தொகையின்படி உலகின் மிகப்பெரும் நகராட்சியாகவும் இருக்கலாம்; பரப்பளவின்படியும் உலகின் பெரிய நகரங்களில் ஒன்றாக இருக்கலாம்.

## மேற்கோள்கள்

## வெளியிணைப்புகள்

* Chongqing Municipal Government website
* Video: A Bird's Eye View of the New Chongqing (2008) 
* Video: A Bird's Eye View of the New Chongqing (2005) 
* CCTV9 Apr. 2009 program - Chongqing: Visions of Change
* Economic profile for Chongqing at HKTDC

பகுப்பு:சீன நகரங்களும் ஊர்களும்
கா. மாரிமுத்து

**கா. மாரிமுத்து** (பிறப்பு: செப்டம்பர் 30 1956) மலேசியாவில் எழுத்தாளர்களுள் ஒருவராவராவார். இவர், பத்திரிகை துணை ஆசிரியராகவும், தமிழ் மலர் இதழின் துணையாசிரியராகவும் இருந்துள்ளார்.

## எழுத்துத் துறை ஈடுபாடு
1972 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் கவிதைகள், இசைப் பாடல்கள், சிறுகதைகள், கட்டுரைகள், வானொலி / மேடை நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

## நூல்கள்
#### கவிதைத் தொகுப்புகள்
* "சாமிவேலர் புகழ் மாலை"
* "புது வெள்ளம்"
## உசாத்துணை
* மலேசியத் தமிழ் எழுத்துலகம் தளத்தில் கா. மாரிமுத்து பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1956 பிறப்புகள்
பார்க்கர் சுருள்

**பார்க்கர் சுருள்** என்பது, சூரியனின் காந்தப்புலம் சூரிய மண்டலத்தில் விரிந்து செல்லும்போது உண்டாகும் வடிவத்தைக் குறிக்கும். சட்டக் காந்தத்தின் காந்தப்புலத்தின் வடிவத்தைப் போலன்றி, சூரியனின் விரிவுப் புலம் ஒரு எண்கணிதச் சுருளாக முறுக்கம் அடைந்துள்ளது. இது சூரியக் காற்றின் காந்தநீர்மவியக்கத் தாக்கத்தினால் ஏற்படுகிறது. சூரியக் காற்றையும் அதோடு தொடர்புடைய பல தோற்றப்பாடுகளையும், 1950களில், எதிர்வு கூறிய இயூசீன் பார்க்கரின் பெயரைத் தழுவியே இவ் வடிவத்துக்குப் பெயர் இடப்பட்டுள்ளது. கோளிடை ஊடகத்தில் சூரியனின் சுருள் வடிவக் காந்தப்புலத்தின் தாக்கம், சூரிய மண்டலத்தின் மிகப் பெரிய அமைப்பை உருவாக்குகிறது.

சூரியக் காற்றின் பார்க்கர் சுருள் வடிவம் சூரிய மண்டலத்தின் வெளிப் பகுதியில் சூரியனின் காந்தப்புலத்தில் மாற்றத்தை ஏற்படுத்துகிறது. சூரியனில் இருந்து 10-20 வானியல் அலகுகளுக்கு அப்பால், காந்தப் புலம் சுருள்வளைய வடிவம் உடையதாக இருக்கும். சட்டக் காந்தத்தில் இருப்பதுபோல் வடமுனையில் இருந்து தென்முனைக்குச் செல்லும் முனையச் சார்பு கொண்டதாகவோ, சூரியன் சுற்றாவிட்டல் சூரியக் காற்றோட்டத்திலிருந்து எதிர்பார்க்கக்கூடிய உள் நோக்கிய அல்லது வெளி நோக்கிய ஆரைப் போக்கமைவு கொண்டதாகவோ இருப்பதில்லை. இந்தச் சுருள் வடிவம், சூரிய மண்டலத்தின் வெளிப் பகுதியில் சூரியக் காந்தப்புலத்தின் வலிமையைக் கூட்டுகிறது.

இந்தச் சுருள் வடிவம், புல் தரைச் சுழலும் நீர் தெளிப்பானிலிருந்து வெளிவரும் நீரின் கோலத்தை ஒத்தது. சூரியக் காற்று சூரியனிலிருந்து சீரான வீதத்தில் வெளியேறுகிறது. ஆனால் இந்தச் சூரியக் காற்றை வெளியேற்றும் சூரியனின் மேற்பரப்பில் உள்ள குறிப்பிட்ட பகுதிகள் சூரியனின் சுழற்சியுடன் சேர்ந்து சுழல்கின்றன. இது அவற்றிலிருந்து வெளியேறும் சூரியக் காற்றை வெளியில் சுருள் வடிவில் அமைக்கிறது. தெளிப்பானிலிருந்து வரும் நீர்த்தாரையைப் போலன்றி, சூரியக் காற்று காந்தப் புலத்துடன் பிணைக்கப்பட்டு உள்ளது. ஆகவே, காந்தப் புலக் கோடுகள் சூரியக் காற்றுப் பொருளுடன் பிணைந்து இருப்பதால், காந்தப்புலக் கோடுகளும் சுருள் வடிவத்தைப் பெறுகின்றன.

சூரியனின் நடுக் கோட்டைவிட அதன் துருவப் பகுதிகள் குறைந்த வேகத்துடன் சுற்றும் வேறுபாடான சூரியனின் சுழற்சிக்கு பார்க்கரின் சுருளும் காரணமாக இருக்கக்கூடும். சூரியனின் காந்தப் புலம் சூரியக் காற்றை நெறிப்படுத்துகிறது. அத்துடன், சூரியக் காற்று பெரும்பாலும் துருவப் பகுதியில் இருந்து வெளியேறுவதால் உருவாகும் சுருள் வடிவம், காந்த இழுவிசையினால், ஒரு முறுக்குப் பின்னிழுவையை உண்டாக்குகிறது.

## குறிப்புகள்

## வெளியிணைப்புகள்
வூல்ஃபிராம் செயல்முறை விளக்கத் திட்டம் 

பகுப்பு:காந்தவியல்
பகுப்பு:சூரியக் குடும்பம்
பகுப்பு:சுருள்கள்
முகமது சுல்தான் (எழுத்தாளர்)

**முகமது சுல்தான்** (பி: 1941) மலேசியாவில் எழுத்தாளர்களுள் ஒருவராவராவார். மைதீ சுல்தான் எனும் புனைப் பெயரில் எழுதிவரும் இவர், மலேசிய வானொலியின் முன்னாள் கலைஞராவார். மேலும் இவர் ஒரு சிறந்த வானொலி அறிவிப்பாளரும், தயாரிப்பாளரும், விளையாட்டு வருணனைகளில் வல்லவரும், பட்டி மன்றப் பேச்சாளரும், தமிழ் இளைஞர் மணி மன்றத்தில் ஈடுபாடுள்ள செயலாளரும், மலேசியத் தமிழ் எழுத்தாளர் சங்கத்தின் பொறுப்பாளர்களுள் ஒருவராகவும் இருந்துள்ளார்.
## எழுத்துத் துறை ஈடுபாடு
1960 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## நூல்கள்
* "மைதீ சுல்தான் கவிதைகள்" (1989);
* "மைதீ சுல்தான் சிறுகதைகள்" (1989).

## பரிசில்களும், விருதுகளும்
* சா. அன்பானந்தன் விருது - மலேசியத் தமிழ் எழுத்தாளர் சங்கம் (2000).
## உசாத்துணை
* மலேசியத் தமிழ் எழுத்துலகம் தளத்தில் முகமது சுல்தான் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1941 பிறப்புகள்
பகுப்பு:மலேசிய முஸ்லிம் எழுத்தாளர்கள்
ந. முகம்மது காசீம்

**ந. முகம்மது காசீம்** மலேசியா எழுத்தாளர்களுள் ஒருவராவார். தமிழவேள் தாசன், பாட்டாளித் தமிழன்
போன்ற புனைப்பெயர்களில் எழுதிவரும் இவர், ஒரு வணிகராவார்.

## எழுத்துத் துறை ஈடுபாடு
1947 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் தமிழின எழுச்சிக் கட்டுரைகளே  எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## பரிசில்களும், விருதுகளும்
* "தமிழவேள்" விருது - தேசியப் பல்கலைக் கழக இந்திய மாணவர் சங்கம் (2001)
## உசாத்துணை
* மலேசியத் தமிழ் எழுத்துலகம் தளத்தில் ந. முகம்மது காசீம் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:மலேசிய முஸ்லிம் எழுத்தாளர்கள்
முகம்மது யூசுப் (மலாயா)

**ஹாஜி. முகம்மது யூசுப்** (பி: 1934) மலேசியாவில் எழுத்தாளர்களுள் ஒருவராவராவார். கவியோகி நாச்சிகுளத்தார் எனும் புனைப்பெயரில் எழுதிவரும் இவர், சிற்றங்காடி வியாபாரியாவார்.
## எழுத்துத் துறை ஈடுபாடு
1950 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. வெண்பா, சதகம், மாலை, கோவை, பதிகம், பிள்ளைத்தமிழ் எனும் வடிவங்களிலும் அமைப்புகளிலும் அமைந்த இவை அருள் நூல்களும், நீதி நூல்களுமாகும். பல அரிய பழந்தமிழ்த் தத்துவ நூல்களை மறுபதிப்புச் செய்துள்ளார்.

## நூல்கள்
* "மகாதீர் புகழ் மாலை" உட்பட 46 நூல்கள் எழுதியுள்ளார்.
## உசாத்துணை
* மலேசியத் தமிழ் எழுத்துலகம் தளத்தில் முகம்மது யூசுப் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1948 பிறப்புகள்
பகுப்பு:மலேசிய முஸ்லிம் எழுத்தாளர்கள்
ஆசான்சோல்

**ஆசன்சோல் ** (Asansol , ) இந்தியாவின் மேற்கு வங்காள மாநிலத்தில் அமைந்துள்ள நிலக்கரி சுரங்கங்களும் தொழிற்சாலைகளும் மலிந்த சுறுசுறுப்பான வணிக  பெருநகர் பகுதியாகும்.  மேற்கு வங்காள மாநிலத்தில் கொல்கத்தாவிற்கு அடுத்தபடியாக பெரிய நகரமாக விளங்குகிறது.  இந்நகரம்  மாநகராட்சி மன்றத்துடன் கூடியது.

மாநிலத்தின் மேற்கு எல்லையில்  மேற்கு வர்த்தமான் மாவட்டத் தலைமையிடம் ஆகும்.  மிகுந்த தொழிலாளர்கள், உயர்ந்த தனிநபர் வருமானம், நல்ல கல்வி நிறுவனங்கள், போக்குவரது வசதிகள் என வளர்ச்சிக்கு வழிகோலும் காரணிகளைக் கொண்டுள்ளது. இதன் பின்புலத்தில்  பாங்குரா மற்றும் புரூலியா மாவட்டங்களும் வடக்கு வங்காளமும் உள்ளன. ஒரிசா மற்றும் சார்க்கண்ட் மாநிலங்களுடனும் அணுக்கமான தொடர்பு கொண்டுள்ளது. ஓர் பிரித்தானிய ஆய்வு நிறுவனம் வெளியிட்டுள்ள உலகின் 100 விரைவாக வளர்ந்துவரும் நகரங்களில் இடம் பெற்றுள்ள 11 இந்திய நகரங்களில் ஒன்றாக ஆசன்சோல் திகழ்கிறது. .

ஆசன்சோல் என்ற பெயர் இரு பெயர்களின் கூட்டாகும்; *ஆசன்* என்பது தாமோதர் ஆற்றங்கரைகளில் காணப்படும் ஒருவகை மரத்தையும் *சோல்* என்பது மண் எனவும் குறிக்கும். இணையாக கனிமங்கள் நிறைந்த பூமி எனப் பொருள் கொள்ளலாம்.

## இதனையும் காண்க
* சித்தரஞ்சன் லோகோமோடிவ் ஒர்க்ஸ்

## மேற்கோள்கள்

## வெளியிணைப்புகள்
* Official site of Bardhaman District

பகுப்பு:மேற்கு வங்காளத்திலுள்ள மாநகரங்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
வாணவெடி

right|thumb|250px|புத்தாண்டு இரவில் சிட்னி நகர வானில் நிகழ்ந்த வாணவேடிக்கை
[thumb|250px|[எக்சுப்போ 2010 தொடக்கவிழாவின் போது நிகழ்ந்த வாணவேடிக்கைக் காணொளி]]
thumb|250px|வாணவெடி அண்மைத் தோற்றம்
**வாணவெடி** என்பது, ஒரு வகையான வெடிபொருள் வாணத்தொழில்நுட்பப் பொருள் ஆகும். இது அழகுக்காகவும், பொழுதுபோக்குக்காகவும் பயன்படுகிறது. பொதுவாக இது வாணவெடிக் காட்சி, அல்லது வாணவேடிக்கை என்று அழைக்கப்படும் நிகழ்வுகளின் ஒரு பகுதியாக அமைகின்றது. வாணவெடிக் காட்சி அல்லது வாண வேடிக்கை என்பது, வாணவெடிகளினால் உருவாகும் பலவகையான தோற்றங்களைக் காட்சிப்படித்தும் நிகழ்வு ஆகும். வாணவெடிப் போட்டிகளும் பல்வேறு இடங்களில் நிகழ்வது உண்டு. பல்வேறு வடிவங்களில் அமையும் வாணவெடிகள் பொதுவாக நான்கு விளைவுகளை உருவாக்குகின்றன. அவை, ஒலி, ஒளி, புகை, மிதக்கும் பொருட்கள் என்பன. வணவெடிகள், சிவப்பு, செம்மஞ்சள், மஞ்சள், பச்சை, நீலம், ஊதா, வெள்ளி எனப் பல்வேறு நிறத் தோற்றங்களையும் கோலங்களையும் உருவாக்கும் வகையில், வாணவெடிகளை வடிவமைக்கலாம். உலகின் எல்லாப் பகுதிகளிலும் அரசியல், சமய, பண்பாட்டு நிகழ்வுகள் உட்படப் பல நிகழ்வுகளின்போது வாண வேடிக்கைகள் இடம்பெறுகின்றன.

வாணவெடி ஏழாம் நூற்றாண்டில் சீனாவில் கண்டுபிடிக்கப்பட்டது. பண்டைய சீனாவின் நான்கு பெரிய கண்டுபிடிப்புக்களின் ஒன்றான வெடிமருந்து கண்டுபிடிக்கப்பட்டதன் தொடர்ச்சியாகவே வாணவெடி உருவானது. தீய ஆவிகளை விரட்டுவது என்னும் நம்பிக்கையில் இவை முதலில் பயன்பட்டன. சீனப் புத்தாண்டு, நடு இலையுதிர்கால நிலவு விழா போன்ற கொண்டாட்டங்களின் போது வாண வேடிக்கைகள் இன்றும் நிகழ்த்தப்படுகின்றன. இன்றும் உலகில் வாணவெடிகளை உற்பத்தி செய்வதிலும், ஏற்றுமதி செய்வதிலும் முன்னணி நாடாக விளங்குவது சீனாவே.

வாணவெடிக் காட்சி நிகழும் இடத்தைப் பொருத்து வாணவெடிகள், நில வாணவெடிகள் அல்லது வான் வாணவெடிகள் என இரண்டு வகைகளாகப் பகுக்கப் படுகின்றன. இரண்டாவது வகையில் அவற்றை வானுக்கு உந்துவதற்கான வாணங்கள் வாணவெடிகளிலேயே இருக்கும், அல்லது எறிகணைவீசிகள் மூலம் அவற்றை வானில் செலுத்துவர்.

வாணவெடிகளில் உள்ள மிகப் பொதுவான அம்சம், வெடிமருந்து நிரப்பிய, தாள் அல்லது அட்டையினால் ஆன குழாய்கள் ஆகும். இத்தகைய பலவிதமான குழாய்கள் சேர்த்து அமைக்கப்படுவதனால், அவை எரியும்போது பல்வேறு நிறங்களும் வடிவங்களும் உண்டாகின்றன.  வாணவெடிகளின் மிகப் பொதுவான வடிவம் வாணம் ஆகும். வாணங்கள் போரிலும் பயன்பட்டன. அஞ்சல்களை அனுப்புவதற்கும் வாணத்தொழில்நுட்பம் பயன்பட்டுள்ளதுடன் மாதிரி ஏவுகணைகளை உந்துவதற்கும் இதனைப் பயன்படுத்தியுள்ளனர்.

வான் வாணவெடிகளைவிட, நில வாணவெடிகள்  பெரிதாக விரும்பப்படுவதில்லை எனினும் நில வாணவெடிகள் மூலமும் அழகான தோற்றங்களை ஏற்படுத்தமுடியும். இதன்மூலம், எளிமையான சுழலும் சில்லுகள் முதல் முப்பரிமாணக் கோளங்கள் வரை உருவாக்குகின்றனர்.

## குறிப்புகள்

## இவற்றையும் பார்க்கவும்
* கதரீன் சில்லு

## வெளியிணைப்புகள்

* NOVA Online Kaboom! வாணத்தொழில்நுட்பம், வாணவெடியின் கூறுகள், பிற 
* கனடா வாணவெடிக் கழகம் 
* வாணவெடி ஆய்வாளர், கசுமா சயேக்கி 


பகுப்பு:சீனக் கண்டுபிடிப்புக்கள்
சீ. முத்துசாமி

**சீ. முத்துசாமி** (பிறப்பு: பிப்ரவரி 22 1949) மலேசியாவில் எழுத்தாளர்களுள் ஒருவராவரான இவர், ஆசிரியராவார்.
## எழுத்துத் துறை ஈடுபாடு
1973 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், நாவல், புதுக் கவிதைகள் போன்றவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## நூல்கள்
* "இரைகள்" (சிறுகதைத் தொகுப்பு, 1978);
* "விதைகள் பாலைவனத்தில் முளைப்பதில்லை" (குறுநாவல், 1980);
* "மண்புழுக்கள்" (நாவல், 2006).

## பரிசில்களும், விருதுகளும்
* "இரைகள்" சிறுகதைக்காகத் தமிழகத்தின் குமுதம் இதழின் சிறுகதைப் போட்டியில் (1977) முதல் பரிசு இக்கதை தமிழகத்தின் இலக்கியச் சிந்தனையின் மாதாந்திரச் சிறந்த சிறுகதையாகவும் (நவம்பர் 1977) தேர்வு பெற்று பின்னர் தொகுப்பில் இடம் பெற்றது.
* மலேசியத் தமிழ் எழுத்தாளர் சங்கத்தின் மாதாந்திரச் சிறுகதைத் தேர்வில் பலமுறை பவுன் பரிசுகள்
* செம்பருத்தி இதழின் குறுநாவல் போட்டியில் முதல் பரிசு (2002).
* 2005இல் மலேசியத் தமிழ் எழுத்தாளர் சங்கம், அஸ்ட்ரோ தொலைக்காட்சி, மலேசியத் தோட்டத் தொழிலாளர் சங்கம் ஆகிய நிறுவனங்கள் இணைந்து நடத்திய நாவல் போட்டியில் இவரது "மண்புழுக்கள்" நாவல் முதல் பரிசு பெற்றது.
* 2017ம் ஆண்டிற்கான விஷ்ணுபுரம் விருதைப் பெறுகிறார்.

## உசாத்துணை
* மலேசியத் தமிழ் எழுத்துலகம் தளத்தில் சீ. முத்துசாமி பக்கம் 

## '''மேற்கோள்கள்'''

பகுப்பு:மலேசியத் தமிழ் எழுத்தாளர்கள்
பகுப்பு:1949 பிறப்புகள்
ராணா

***ராணா*** (; ) வெளிவர இருக்கும் புராண, அதிரடித் திரைப்படம். கே. எஸ். ரவிக்குமார் திரைக்கதை எழுதி இயக்குகிறார். இந்த படத்தில் ரஜினிகாந்த், தீபிகா படுகோண் ஆகியோர் நடிக்கின்றனர்.
இப்படத்திற்கு இசைப்புயல் ஏ. ஆர். ரகுமான் இசை அமைக்கின்றார்.

## நடிப்பு
* ரஜினிகாந்த்
* தீபிகா படுகோண்
* கஞ்சா கருப்பு 

## மேற்கோள்கள்

பகுப்பு:கே. எஸ். ரவிக்குமார் இயக்கியுள்ள திரைப்படங்கள்
சிங்கப்புலி (விலங்கு)

**சிங்கப்புலி** அல்லது **லைகர்** (*Liger*) என்பது ஆண் சிங்கம் (*Panthera leo*) மற்றும் பெண் புலி (*Panthera tigris*) இவைகளுக்கிடையே ஒரு கலப்பினச் சேர்க்கை மூலம் உருவாகிய கலப்பு உயிரினமாகும். இவ்வினத்தின் பெற்றோர்கள் *பந்தேரா* எனும் ஒரே பேரினத்தைச் சேர்ந்தவை, ஆனால் அவற்றின் இனங்களோ வேறுபட்டவையாக உள்ளது. அறியப்பட்ட அனைத்து பூனைகுடும்பங்களுக்கிடையே உருவத்தில் பெரிதானதாக சிங்கப்புலி உள்ளது. கிட்டத்தட்ட இவற்றைப்போலவே கலப்பினச்சேர்க்கை மூலம் தோன்றிய  புலிச்சிங்கம் எனும் விலங்கில் இருந்து சிங்கப்புலி வேறுபட்டுள்ளது. ஆண் புலியும் பெண் சிங்கமும் இணைந்த கலப்பினமே புலிச்சிங்கம் ஆகும்.

சிங்கப்புலிகள் நீச்சல் புரிவதை விரும்புகின்றன; இது புலியின் ஒரு பண்பு ஆகும், அதேவேளையில் கூடிப் பழகும் இயல்பு மிக்கவையாக உள்ளன; இந்தப்பண்பு சிங்கத்துக்கு உரித்ததாகும்.  கேர்க்குலிசு எனும் சிங்கப்புலி உலகிலேயே மிகப்பெரிய, வாழும் பூனை என்று கின்னசுச் சாதனை நூலில் இடம்பெற்றுள்ளது.
 
## மேற்கோள்கள்

பகுப்பு:கலப்பினங்கள்
எர்வின் நேயெர்

**எர்வின் நேயெர்** (*Erwin Neher*, பிறப்பு: மார்ச் 20, 1944) ஒரு செருமானிய உயிரி இயற்பியலாளர். நேயெர் 1963 முதல் 1966 வரை மியூனிக் தொழில்நுட்ப பல்கலைக்கழகத்தில் இயற்பியல் பயின்றார். 1966 இல், இவர் அமெரிக்காவில் படிக்க ஒரு ஃஃபுல்ப்ரைட் உதவித்தொகை வழங்கப்பட்டது. இவர் விஸ்கான்சின்-மேடிசன் பல்கலைக்கழகத்தில் உயிரி இயற்பியலில் முதுநிலைப் பட்டம் பெற்றார். 1991ஆம் ஆண்டு மருத்துவம் அல்லது உடலியங்கியலுக்கான நோபல் பரிசை பேர்ற் சக்மனுடன் சேர்ந்துப் பெற்றார்.

## மேற்கோள்கள்

பகுப்பு:நோபல் மருத்துவப் பரிசு பெற்றவர்கள்
பகுப்பு:1944 பிறப்புகள்
பகுப்பு:செருமானிய அறிவியலாளர்கள்
பகுப்பு:செருமானிய இயற்பியலாளர்கள்
பகுப்பு:வாழும் மக்கள்
பகுப்பு:நோபல் பரிசு பெற்ற செருமானியர்கள்
பெர்மாவின் சுருள்

**பரவளைவுச் சுருள்** என்று அழைக்கப்படும் **பெர்மாவின் சுருள்** (Fermat's spiral) என்பது ஒரு வகை ஆர்க்கிமிடியச் சுருள் ஆகும். முனைவாள்கூற்று முறையில் இதன் சமன்பாடு:

:r = \pm\theta^{1/2}\,

மிகப் பொதுவான பேர்மட்டின் சுருள்

:r^2 = a^2 \theta\,

என்னும் சமன்பாட்டில் அமையும்.

சூரியகாந்தி, டெய்சி போன்ற தாவரங்களில் வட்டு இலையடுக்கத்தில், சுருள் வலை பிபனாச்சி எண்களில் அமைகிறது. இங்கே சுருள்களின் வடிவங்கள் அடுத்தடுத்து உருவாகும் கூறுகளின் வளர்ச்சியில் தங்கி உள்ளது. முதிர்ந்த வட்டு இலையடுக்கத்தில், எல்லாக் கூறுகளும் சமமான அளவில் இருக்கும்போது, அது சுருள் பேர்மட்டின் சுருளாக அமையும்.

பகுப்பு:சுருள்கள்
பெருக்குத் தொடர்வரிசை

கணிதத்தில், **பெருக்குத் தொடர்வரிசை அல்லது பெருக்குத் தொடர்முறை** (*Geometric progression*) என்பது, ஒவ்வொரு எண்ணுக்கும் அடுத்து வரும் எண், முதல் எண்ணைச் சுழி (சைபர்) அல்லாத மாறா எண் ஒன்றினால் பெருக்கி வரும் எண்ணாக அமையும் எண்களின் தொடர்வரிசை ஆகும். இந்த மாறா எண் பொது விகிதம் எனப்படும். பெருக்குத் தொடர்வரிசையப் **பெருக்கல் விருத்தி** எனவும் அழைப்பதுண்டு. 2, 6, 18, 54, ...... என்னும் தொடர்வரிசை 3 ஐப் பொது விகிதமாகக் கொண்ட ஒரு பெருக்குத் தொடர்வரிசைக்கு ஒரு எடுத்துக்காட்டு ஆகும். இதில் ஒவ்வொரு எண்ணையும் 3 ஆல் பெருக்கி அடுத்துவரும் எண் பெறப்படுகின்றது. இது போலவே 1/2 ஐப் பொது விகிதமாகக் கொண்ட பெருக்குத் தொடர்வரிசைக்கு, 10, 5, 2.5, 1.25, ..... என்பதை எடுத்துக்காட்டாகக் கொள்ளலாம். பெருக்குத் தொடர்வரிசை ஒன்றின் பொது வடிவம் பின்வருமாறு அமையும்.

:a,\ ar,\ ar^2,\ ar^3,\ ar^4,\ \ldots

இதில் **r** பொது விகிதம், **a** முதல் எண்.

## மேலும் படிக்க
* கூட்டுத் தொடர்வரிசை

பகுப்பு:தொடர்களும் தொடர்வரிசைகளும்
பிரியா ராய்

**பிரியா ராய்** (*Priya Rai*, பிறப்பு: டிசம்பர் 25, 1977) என்கின்ற **பிரியா அஞ்சலி ராய்** இந்தியாவில் பிறந்த ஓர் அமெரிக்க பாலுணர்வுக் கிளர்ச்சிய நடிகை.

## ஆரம்பகால வாழ்க்கை
பிரியா ராய் இரண்டு வயதில் புது தில்லியில் இருந்து  அமெரிக்காவிற்குக் குடிபெயர்ந்தார். மினசோட்டா மாநிலத்தில் மினியாப்பொலிஸ் நகரில் வாழ்ந்து வந்தார். இவர் அரிசோனா மாநிலப் பல்கலைக்கழகத்தில் கல்வி பயின்று கல்வியைத் தொடராமல் வயது வந்தோர்க்கான மாடலானார். பிரியா ஆடை அலங்காரம் மற்றும் நீச்சலுடை விளம்பர மாடலாகத் தனது வாழ்க்கையை ஆரம்பித்தார். பின்னர் போர்னோகிராபி படங்களில் நடிக்க ஆரம்பித்தார்.

## விருதுகள்
*2009 ம் ஆண்டிற்கான ஏவிஎன் விருது

## மேற்கோள்கள்

## புற இணைப்புகள்
* பிரியா ராயின் தளம் 

பகுப்பு:1977 பிறப்புகள்
பகுப்பு:பாலுணர்வுக் கிளர்ச்சியத் திரைப்பட நடிகைகள்
பகுப்பு:வாழும் மக்கள்
கார்மென் லுவானா

**கார்மென் லுவானா** (*Carmen Luvana*, பி. 23 ஆகஸ்ட் 1981) நியூயார்க் நகரில் பிறந்த முன்னாள் அமெரிக்க பாலுணர்வுக் கிளர்ச்சிய நடிகை.

## வாழ்க்கை வரலாறு
இவர் 23 ஆகஸ்ட் 1981 நியூயார்க்கில் உள்ள புரூக்ளினில் பிறந்தார். லுவானா ஐந்து இருக்கும்போது குடும்பம் ரிக்கோக்கு குடிபெயர்ந்தது. இவர் 18 வயதில், புளோரிடாவில் உள்ள மியாமி நகருக்குக்கு குடிபெயர்ந்தர் பின்னர் மியாமி ஆடைஅவிழ்ப்பு ஆட்ட நிறுவனமொன்றில் ஒரு நடன கலைஞராக தனது தொழில் வாழ்க்கையைத் தொடங்கினார். லுவானா 2001 ம் ஆண்டு ஆபாச துறையில் நுழைந்தார்.

## மேற்கோள்கள்

பகுப்பு:1981 பிறப்புகள்
பகுப்பு:பாலுணர்வுக் கிளர்ச்சியத் திரைப்பட நடிகைகள்
பகுப்பு:வாழும் மக்கள்
பூபேன் அசாரிகா

**பூபேன் அசாரிகா ** (Bhupen Hazarika, அசாமிய மொழி: ভূপেন হাজৰিকা, *பூபேன் ஹசோரிகா*) ( செப்டம்பர் 8, 1926 நவம்பர் 5, 2011) அசாம் மாநிலத்தைச் சேர்ந்த இந்திய பாடகர், இசையமைப்பாளர், பாடலாசிரியர், திரைப்படத் தயாரிப்பாளர் ஆவார்.

முனைவர் பூபேன் அசாரிகா இந்தி மற்றும் அசாமிய திரைப்படத்துறை, இலக்கியம் மற்றும் இசையில் பெரும் தாக்கம் ஏற்படுத்தி உள்ளார். அவரது மாநிலமான அசாமிலும் அண்டை மாநிலங்களிலும் மேற்கு வங்காளத்திலும் பெருமதிப்புமிக்கவராக புகழ் பெற்றுள்ளார். அசாமின் திரைப்படத்துறை வளர்ச்சிக்கு பெரிதும் காரணமாக அமைந்துள்ளார். அசாம் சாகித்திய சபாவின் தலைவராக பொறுப்பாற்றி உள்ளார்.

## இளமையும் கல்வியும்
அசாமின் சாடியா என்னுமிடத்தில் பூபேன் பிறந்தார். பத்தாவது அகவையிலேயே தனது முதல் பாடலை முதலாவது அசாமிய மொழித் திரைப்படமான *ஜோய்மோதி* என்ற திரைப்படத்தில் எழுதிப் பாடினார். 1939ஆம் ஆண்டு இரண்டாவது அசாமியத் திரைப்படமான *இந்திரமாலதி* என்ற படத்திலும் தனது 12 அகவையில் பங்கு பெற்றார்.

1942ஆம் ஆண்டு குவஹாத்தியில் உள்ள காட்டன் கல்லூரியில் இடைநிலை கலை பட்டப்படிப்பிற்கு பின்னர் பனாரசு இந்து பல்கலைக்கழகத்தில் 1944ஆம் ஆண்டு இளங்கலை பட்டப்படிப்பை முடித்தார். 1946ஆம் ஆண்டு அரசறிவியல் முதுகலைப்பட்டமும் பெற்றார். 1954ஆம் ஆண்டில் நியூயார்க் கொலம்பியா பல்கலைக்கழக்கத்தில் *இந்திய முதியோர் கல்வியில் ஒலிஒளி ஊடக செய்முறைகளுக்கான தயார்படுத்தலுக்கான திட்டமொன்றை* ஆய்வுக்கட்டுரையாக வடித்து முனைவர் பட்டம் பெற்றார். அசாம் சாகித்திய சபாவின் தலைவராக 1993ஆம் ஆண்டு பொறுப்பாற்றி உள்ளார்.

## வாழ்க்கை
பாடகராக அவரது ஆழமான கரகரப்புக் குரலுக்காகவும் மொழி உச்சரிப்புக்காகவும் அறியப்பட்டார்; பாடலாசிரியராக கவித்துவம் நிறைந்த வரிகளுக்காகவும் உவமைகள் நிறைந்த உள்ளடக்கத்திற்காகவும் அறியப்பட்டார்; இசையமைப்பாளராக நாட்டுப்புற இசை கலந்த தற்கால இசையமைப்புக்காக அறியப்பட்டார். தனது தாய்மொழியான அசாமிய மொழி தவிர இந்தி, வங்காள மொழி எனப் பிற மொழிகளிலும் பாடியுள்ளார்.

## விருதுகள்
* பாரத ரத்னா - (2019) 
* சிறந்த பிராந்திய திரைப்படத்திற்கான தேசிய விருது (1975)
* பத்ம பூசன் (2001)
* தாதாசாகெப் பால்கே விருது (1992)
* அசாம் ரத்னா (2009)
* சங்கீத நாடக அகாதமி விருது (2009)
* 1993ஆம் ஆண்டு ஜப்பானில் நடந்த *ஆசியா பசிபிக் பன்னாட்டுத் திரைப்பட விழா*வில் இந்தித் திரைப்படம் **ருடாலி**யின் இசையமைப்பிற்காக சிறந்த இசையமைப்பாளர் விருது.  
* சிறந்த நிகழ்கலை நாட்டுக் கலைஞராக அனைத்திந்திய விமர்சகர் சங்க விருது (1979)

பெப்ரவரி 2009இல், அனைத்து அசாம் மாணவர் சங்கம் பூபேன் அசாரிகாவினை கௌரவிக்கும் வண்ணம் குவஹாத்தியில் அவரது சிலை ஒன்றை நிறுவியுள்ளது.

## வெளியிணைப்புகள்
* bhupenhazarika.com
* Legendary voice in Mumbai Terror video
* The Golden Voice of Bhupen Hazarika
* The sonsg of Bhupen Hazarika'', The Times of India
* About Bhupen Hazarika
* All about Bhupen Hazarika
* Dr Bhupen Hazarika - Life, Music, Movies
*Bhupen Hazarika Star Cement controversy

## மேற்கோள்கள்
* பூபேன் ஹசாரிகா வரலாறு (தமிழாக்கம்)

பகுப்பு:1926 பிறப்புகள்
பகுப்பு:அசாமிய நபர்கள்
பகுப்பு:2011 இறப்புகள்
பகுப்பு:பாடகர்கள்
பகுப்பு:தாதாசாகெப் பால்கே விருது பெற்றவர்கள்
பகுப்பு:அசாமியத் திரைப்பட இயக்குநர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:பாரத ரத்னா விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
டோரி பிளாக்

**டோரி பிளாக்** (Tori Black, பிறப்பு: ஆகஸ்ட் 26, 1988) ஓர் ஓர் அமெரிக்க பாலுணர்வுக் கிளர்ச்சிய நடிகை. இவர் 2007 ம் ஆண்டு போர்னோகிராபி படங்களில் நடிக்க ஆரம்பித்தார். இதுவரை 200 க்கும் மேற்பட்ட திரைப்படங்களில் நடித்துள்ளார்.

## மேற்கோள்கள்

## வெளி இணைப்புகள்

* 

பகுப்பு:1988 பிறப்புகள்
பகுப்பு:பாலுணர்வுக் கிளர்ச்சியத் திரைப்பட நடிகைகள்
பகுப்பு:வாழும் மக்கள்
பகுப்பு:ஆங்கில அமெரிக்கர்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
குவாலியர்

**குவாலியர் ** (Gwalior) (இந்தி/மராத்தி: ग्वालियर ) இந்தியாவின் மத்தியப் பிரதேச மாநிலத்தில் ஆக்ராவிற்கு தெற்கே  தொலைவிலும் மாநிலத் தலைநகர் போபாலிலிருந்து  வடக்கேயும் அமைந்துள்ளது. வரலாற்றுச் சிறப்புமிக்க இந்த நகரமும் இங்குள்ள கோட்டையும் பல வட இந்திய பேரரசுகளின் மையமாக விளங்கியுள்ளன. குவாலியர் நகரம் இதே பெயரிலுள்ள மாவட்டம் மற்றும் கோட்டத்திற்கு நிர்வாகத் தலைமையகமாக விளங்குகிறது.

குவாலியர் கோட்டை பலமுறை கைமாறியுள்ளது; எட்டாவது நூற்றாண்டில் டோமராக்களிடமிருந்து முகலாயர்களுக்கும் பின்னர் சிந்தியாக்களின் கீழ் மராத்தாக்களுக்கும் (1754) கைமாறி  குறைந்த காலம் ஜான்சியின் லட்சுமி பாயிடமும் தாத்தியா டோப்பிடமும் பிரித்தானியர்களிடமும் இருந்தது.

இங்கு பல சிறப்புமிகு கல்விக்கூடங்கள் உள்ளன; இந்திய தகவல் தொழில்நுட்பம் மற்றும் மேலாண்மைக் கழகம் (IIITM), இந்திய சுற்றுலா மற்றும் பயண மேலாண்மைக் கழகம், சிந்தியா பள்ளி, மாதவ் தொழில்நுட்பம் மற்றும் அறிவியலுக்கான  கழகம், இலட்சுமிபாய் தேசிய உடலியல் கல்வி நிறுவனம் ஆகியன இவற்றில் சிலவாகும்.

## குறிப்பிடத்தக்க நபர்கள்
* கார்த்திக் ஆர்யன், 
* விவேக் அக்னிகோத்திரி,
* இயாவேத் அக்தர், 
* இயான் நிசார் அக்தர்,
* நிதா பாசுலி,
* அனுராக் காசியப்பு, 
* அம்சத்து அலி கான்
* சல்மான் கான், 
* பியுசு மிசுரா
* அர்சவர்தன் ராணே, 
* தௌலத்ராவ் சிந்தியா
* சோதிர் ஆதித்யா மாதவராவ் சிந்தியா
* மாதவ்ராவ் சிந்தியா
* விசய ராச்சே சிந்தியா
* மம்தா சர்மா, 
* மாதாச்சி சிந்தியா
* சிவேந்திர சிங்,
* குசால் டாண்டன்,
* தான்சேன், 
* நரேந்திர சிங் தோமர், 
* அடல் பிகாரி வாச்பாய், 
* கணேசு சங்கர் வித்யார்த்தி.

## படக்காட்சியகம்

File:Gorgeous Gwalior Fort.jpg| குவாலியர் கோட்டையில் உள்ள மான் கோயில் அரண்மனை
File:Gwalior groups.JPG|இடப்புறமிருந்து:குவாலியர் கோட்டை, ஜெய்விலாஸ் அரன்மனை, உயர்நீதிமன்றம் மற்றும் சூரியக் கோயில்
File:Jain statues, Gwalior.jpg|சமணத் தீர்த்தங்கரர்களின் சிற்பங்கள்


## மேற்கோள்கள்

## வெளியிணைப்புகள்
* Official Website of Gwalior 
* Gwalior Municipal Corporation 
* Satellite map of Gwalior Junction and nearby railway stations
* Gwalior Information Centre 
* Under Construction Website of Gwalior city

பகுப்பு:மத்தியப் பிரதேசத்திலுள்ள மாநகரங்கள்
பகுப்பு:குவாலியர் மாவட்டம்
பகுப்பு:பண்டைய இந்திய நகரங்கள்
ராஜாவின் பார்வையிலே

***ராஜாவின் பார்வையிலே*** (*Rajavin Parvaiyile*) 1995 இல் வெளிவந்த தமிழ்த் திரைப்படமாகும். இதில் முக்கியக் கதாப்பாத்திரங்களில் விஜய், அஜித் குமார், இந்திரஜா, **காயத்ரி சாஸ்திரி** நடித்துள்ளனர். இப்படத்தை ஜானகி சௌந்தர் இயக்க இளையராஜா அவர்கள் இசையமைத்துள்ளார். மேலும் இந்த படத்தில் தான் தமிழ் திரையுலகில் பின்னாளில் இரு துருவ போட்டி நட்சத்திரங்களான விஜய் மற்றும் அஜித் குமார் இணைந்து நடித்த ஒரே திரைப்படமாக இப்படம் அமைந்தது.

## மேற்கோள்கள்

பகுப்பு:1995 தமிழ்த் திரைப்படங்கள்‎
பகுப்பு:அஜித் குமார் நடித்துள்ள திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
ஜெனவீவ் ஜூலி

**ஜெனவீவ் ஜூலி** (*Jenaveve Jolie*, பிறப்பு: ஜூன் 4, 1984)  ஒரு அமெரிக்க பாலுணர்வுக் கிளர்ச்சிய நடிகை, நிர்வாண மாடல் மற்றும் கவர்ச்சி நடன கலைஞர். இவர் 2004 ம் ஆண்டு பாலுணர்வுக் கிளர்ச்சிய திரைப்படங்களில் நடிக்கத் தொடங்கினார். அதற்கு முன் ஒரு அசைவ உணவகத்தில் பணியாற்றி வந்தார். இவர் 300 க்கும் மேற்பட்ட வயது வந்தோருக்கான திரைப்படங்களில் நடித்துள்ளார். 2009 ல் இவர் ஆண்டொராஜ் தொலைக்காட்சி நிகழ்ச்சியில் நடித்தார்.

## மேற்கோள்கள்

## வெளிப்புற இணைப்புகள்
* 
* 
* 
* 
* 
* 
* 

பகுப்பு:1984 பிறப்புகள்
பகுப்பு:பாலுணர்வுக் கிளர்ச்சியத் திரைப்பட நடிகைகள்
பகுப்பு:வாழும் மக்கள்
வான்மதி (திரைப்படம்)

***வான்மதி*** (*Vaanmathi*) 1996 ஆம் ஆண்டு சனவரி மாதம் 12 ஆம் தேதியன்று பொங்கல் பண்டிகைக்காக வெளிவந்த தமிழ்த் திரைப்படமாகும். கதாநாயகனாக அஜித் குமாரும், கதாநாயகியாக சுவாதியும், நடித்துள்ளனர்.

## நடிகர்கள்
*அஜித் குமார் - கிருஷ்ணா
* சுவாதி - வான்மதி 
*வடிவுக்கரசி
*விஜய் கிருஷ்ணராஜ்
*பாண்டு
*தாமு

## வெளியீடு
1996 வது ஆண்டில் பொங்கலன்று வெளியான இத்திரைப்படத்தின் வெற்றியைத் தொடர்ந்து இப்படத்தை இயக்கிய அகத்தியனும், இப்படத்தின் நாயகன் அஜித் குமாரும் மீண்டும் காதல் கோட்டை திரைப்படத்தில் இணைந்தனர். இத்திரைப்படம் மிகப் பெரிய வெற்றி பெற்ற  திரைப்படமாகும்.

## பாடல்கள்
இத்திரைப்படத்திற்கு தேவா இசையமைத்திருந்தார். கவிஞர் வாலி பாடல்களை எழுதியிருந்தார்.

## மேற்கோள்கள்

## வெளி இணைப்புகள்
* 

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பிலாய்

**பிலாய் ** அல்லது  **பிலாய் நகர்** (Bhilai, இந்தி:भिलाई) இந்தியாவின் சத்தீஸ்கர் மாநிலதில் துர்க் மாவட்டத்தின் நிர்வாக தலைமையிட நகரமாகும்.  2001 கணக்கெடுப்பின்படி இதன் மக்கள்தொகை  753,837 ஆகும். 11 கி.மீ. தொலைவிலுள்ள துர்க்குடன் இணைந்த துர்க்-பிலாய்  பெருநகரின் மக்கள்தொகை 2005ஆம் ஆண்டில் 1.062 மில்லியனாக இருந்தது.  மாநிலத் தலைநகர் ராய்ப்பூருக்கு மேற்கே 25 கி.மீ. தொலைவில் ஹௌரா–மும்பை  இருப்புப் பாதையில் மற்றும் தேசிய நெடுஞ்சாலை ஆறிலும் அமைந்துள்ளது.

இங்குள்ள பிலாய் எஃகு தொழிற்சாலை பொகாரோ எஃகுத் தொழிற்சாலைக்கு அடுத்த மிகப் பெரிய தொழிற்சாலையாகும். 50,000 தொழிலாளிகள் வேலை செய்யும் இந்த ஸ்டீல் அதாரிட்டி ஆஃப் இந்தியா தொழிற்சாலை 1959ஆம் ஆண்டு சோவியத்-இந்திய கூட்டு முயற்சியாக நிறுவப்பட்டது. பிலாய்க்குத் தெற்கே  சுற்றியுள்ளப் பகுதிகளிலிருந்து இந்தத் தொழிற்சாலைக்கு வேண்டிய இரும்புத் தாது அகழ்ந்தெடுக்கப்படுகிறது. பல மருத்துவமனைகளும்   பள்ளிகளும் இந்த ஆலை நிர்வாகத்தால் நிறுவப்பட்டுள்ளன. 1986ஆம் ஆண்டு முதல் பிலாய் தொழில்நுட்பக் கழகம் நிறுவப்பட்டுள்ளது.

## போக்குவரத்து

இங்கு மூன்று தொடர்வண்டி நிலையங்கள் உள்ளன:
# பிலாய் (பிலாய் 3)
# பிலாய் பவர் அவுஸ்
# பிலாய் நகர்

அண்மையிலுள்ள துர்க் தொடர்வண்டி நிலையமும் பரவலாக பயன்படுத்தப்படுகிறது. பல விரைவு தொடர்வண்டிகள் இங்கு நின்று செல்கின்றன.

உள்ளூரில் டெம்போ எனப்படும் மூன்று சக்கர வண்டிகள் நம்பகமான போக்குவரத்து வசதிகளுக்குப் பன்படுத்தப்படுகின்றன.

## மேற்கோள்கள்

## வெளியிணைப்புகள்
*Regularly updated Facebook Page on Bhilai

பகுப்பு:துர்க் மாவட்டம்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
தன்பாத்

**தன்பாத் ** (Dhanbad, , ,  ) சார்க்கண்ட் மாநிலத்தில் உள்ள ஓர் நகரமாகும். நிலக்கரிச் சுரங்கங்கள் நிறைந்த பகுதியில் அமைந்துள்ளதால் இது *இந்தியாவின் நிலக்கரித் தலைநகர்* எனவும் அறியப்படுகிறது. உலகின் மிக விரைவாக வளர்ந்துவரும் நகரங்களில் 79வது நிலையில் உள்ளது. 2011 கணக்கெடுப்பின்படி, தன்பாத் இந்தியாவின் ஒரு மில்லியனுக்கும் கூடுதலான 35 நகரங்களில் ஒன்றாக விளங்குகிறது. இந்திய இரயில்வேயின் கோட்டங்களில் வருமான ஈட்டலில் மும்பை கோட்டத்தை அடுத்து இரண்டாவது நிலையில் உள்ளது.

தன்பாத் மாவட்டத்தில் உள்ள நிலக்கரிச் சுரங்கங்கள் டாடா ஸ்டீல், பாரத் கோக்கிங் கோல் லிட்., ஈஸ்டர்ன் கோல்ஃபீல்ட்ஸ் லிட்., இந்திய இரும்பு மற்றும் எஃகு நிறுவனம் (IISCO) ஆகியவற்றிற்கு சொந்தமானவை. நிலக்கரி அகழ்ந்தெடுத்தல், கழுவுதல், சூளைக்கரி தயாரித்தல் ஆகியன முகனையான தொழில்களாகும். இந்திய அரசு நிறுவனமான கோல் இந்தியாவின் பாரத் கோக்கிங் கோல் லிட்.மற்றும் ஈஸ்டர்ன் கோல்ஃபீல்ட்ஸ் லிட்.   கூடுதலான சுரங்கங்களை இயக்கி வருகின்றன. இவை பெரும்பாலும் திறந்தநிலைச் சுரங்கங்களாகும். தனியார்த்துறை டாடா ஸ்டீல் நிலத்தடி சுரங்கங்களை இயக்கி வருகிறது. இந்த நிறுவனங்கள் தங்கள் தொழிலாளிகளுக்காக குடியிருப்பு நகர்களை அமைத்துள்ளன.

## குறிப்பிடத்தக்க நபர்கள்
* சத்ய நாராயண் கௌரிசாரியா
* சிவ் கேரா
* மீனாட்சி சேசாத்ரி
* தேவன் சர்மா
* ரந்தீர் பிரசாத் வர்மா
* சாபசு நதீம்
* ராச் சின்கா

## மேற்கோள்கள்

## வெளியிணைப்புகள்

* Website of the city of Dhanbad
* Dhanbad City 
* Dhanbad travel guide

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்

பகுப்பு:சார்க்கண்டிலுள்ள மாநகரங்கள்
பகுப்பு:தன்பாத் மாவட்டம்
பரேலி

**பரேலி **  (Bareilly, , )  வட  இந்திய மாநிலமான உத்தரப்பிரதேசத்தில் பரேலி மாவட்டத்தில் அமைந்துள்ள ஓர் முகனையான நகரமாகும். ராம்கங்கா ஆற்றங்கரையில் ரோகில்காண்ட் என்ற புவியியல் பகுதியில் அமைந்துள்ள இந்த நகரம் பரேலி கோட்டத்தின் தலைநகருமாகும். மாநிலத் தலைநகர் லக்னோவிலிருந்து வடக்கே  தொலைவிலும் நாட்டுத் தலைநகர் புது தில்லியிலிருந்து கிழக்கே  தொலைவிலும் அமைந்துள்ளது. 

இந்த நகரம் பிரம்பு அறைகலன்களுக்குப் புகழ்பெற்றது. தவிர பருத்தி, தானியங்கள் மற்றும் சர்க்கரை வணிகத்தில் முதன்மை மையமாக உள்ளது. இப்பகுதியில் வணிகம், நிதி, பண்பாடு, கலை, ஆய்வு, கல்வி என பல்வேறுத் தளங்களிலும் இந்த நகரத்தின் தாக்கம் உள்ளது. 2001ஆம் ஆண்டு கணக்கெடுப்பின்படி நகர மக்கள்தொகை 699,839 ஆகும்.  

## மேற்கோள்கள்

## வெளியிணைப்புகள்
* பரேலி மாவட்டத்தின் தளம் 
* பரேலி வளர்ச்சிக்குழுவின் தளம்
*  பரேலி நகராட்சியின் தளம் 
* Bareilly Cantonment Board 
* Indian Veterinary Research Institute
* MJP Rohilkhand University
* One Bareilly

பகுப்பு:உத்தரப் பிரதேசத்திலுள்ள மாநகரங்கள்
பகுப்பு:பரேலி மாவட்டம்
பகுப்பு:பரேலி
ஜியாசூ விரிகுடா பாலம்

**ஜியாசூ விரிகுடா பாலம் ** (Jiaozhou Bay Bridge) சீனாவின் கிழக்குப் பகுதியில் உள்ள சன்டோங் மாநிலத்தில் கட்டமைக்கப்பட்டுள்ள உலகின் நீண்ட பாலங்களில் ஒன்றாகும்.  இந்தப் பாலம் ஜியாசூ விரிகுடாவினூடாக கிங்டோ நகரத்தை ஹுங்டோ மாவட்டத்துடனும் ஹோங்டோ தீவுடனும் இணைக்கிறது. இந்தப் பாலத்திற்கு மூன்று உள்ளே/ வெளியே வாயில்கள் உள்ளன. இது  நீளமுள்ளது. கிங்டோவிற்கும் ஹுங்டோவிற்குமிடையேயான தொலைவை ஆகக் குறைத்தும், பயண நேரத்தை பாதியாக (40 நிமிடங்களிலிருந்து 20ஆக) குறைத்தும் உள்ளது. சூன் 30, 2011 அன்று திறக்கப்பட்ட இந்தப் பாலம் கின்னஸ் உலக சாதனைப் பட்டியலில் நீரின் மீதான சாலைப்போக்குவரத்து பாலங்களில் மிக நீளமான பாலமாக இடம் பெற்றுள்ளது. 

## மேற்கோள்கள்

பகுப்பு:சீன உட்கட்டமைப்பு
பகுப்பு:சீனாவில் பாலங்கள்
பீட்டர் விலீ

**பீட்டர் விலீ** (*Peter Willey*, பிறப்பு: திசம்பர் 6 1949), இங்கிலாந்து அணியின் துடுப்பாட்டக்காரர். இவர் 26 தேர்வுத் துடுப்பாட்டப் போட்டிகளிலும் , 26 ஒருநாள் பன்னாட்டுத் துடுப்பாட்டப் போட்டிகளிலும் 559 முதல்தர துடுப்பாட்டப் போட்டிகளிலும், 458 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1976 - 1986 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், இவர் 1977 - 1986 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1949 பிறப்புகள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:வாழும் மக்கள்
பேரி வுட்

**பேரி வுட்** (*Barry Wood*, பிறப்பு: திசம்பர் 26 1942), இங்கிலாந்து அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும் , 13 ஒருநாள் பன்னாட்டுத் துடுப்பாட்டப் போட்டிகளிலும் 357 முதல்தர துடுப்பாட்டப் போட்டிகளிலும், 297 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1972 - 1978 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1942 பிறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:டெர்பிசையர் துடுப்பாட்ட அணித் தலைவர்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:லன்காசையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
ரொக்லீ வில்சன்

**ரொக்லீ வில்சன் ** (*Rockley Wilson *, பிறப்பு: மார்ச்சு 25 1879, இறப்பு: சூலை 21 1957), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 136 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1879 பிறப்புகள்
பகுப்பு:1957 இறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
நீல் வில்லியம்ஸ்

**நீல் வில்லியம்ஸ்** (*Neil Williams *, பிறப்பு: சூலை 2 1962, இறப்பு: மார்ச்சு 27 2006), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 255 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1990 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1962 பிறப்புகள்
பகுப்பு:2006 இறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
டொன் வில்சன்

**டொன் வில்சன்** (*Don Wilson *, பிறப்பு: ஆகஸ்ட் 7 1937), இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும் , 422 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1964 - 1971 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1937 பிறப்புகள்
ஆர்த்தர் வுட் (1898)

**ஆர்த்தர் வுட்** (*Arthur Wood*, பிறப்பு: ஆகத்து 25 1898 - இறப்பு: ஏப்ரல் 1 1973) என்பவர் இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டிகளிலும் , 420 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1938 - 1939 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1898 பிறப்புகள்
பகுப்பு:1973 இறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
கிளேம் வில்சன்

**கிளேம் வில்சன்** (*Clem Wilson*, பிறப்பு: மே 15 1875, இறப்பு: பிப்ரவரி 8 1944), இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும் , 52 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1875 பிறப்புகள்
பகுப்பு:1944 இறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
உடைக்கும் சில்லு

thumb|250px|உடைக்கும் சில்லு
250px|thumb|right|நவீன காலத் தொடக்கத்தில், உடைக்கும் சில்லைப் பயன்படுத்தி பீட்டர் இசுட்டம்பு என்பவருக்கு வழங்கப்பட்ட மரண தண்டனைக் காட்சி.

**உடைக்கும் சில்லு** (Breaking Wheel) என்பது, மரண தண்டனை விதிக்கப்பட்டவர்களைச் சித்திரவதை செய்து கொல்வதற்கான சில்லு வடிவம் கொண்ட ஒரு கருவி ஆகும். தண்டனை பெற்றவர்களை இச்சில்லில் கட்டி பரத்தாலான கோல்களால் அடித்துக் கொல்வர். புனித கதரீன் இதிலேயே உயிர்த்தியாகம் செய்தமையால் இதைக் **கதரீன் சில்லு** எனவும் அழைப்பதுண்டு. ஐரோப்பாவில் மத்திய காலத்திலும், நவீன காலத் தொடக்கத்திலும் இது பயன்பாட்டில் இருந்தது. 19 ஆம் நூற்றாண்டு வரை இந்த வழக்கம் நீடித்தது.

## அமைப்பும் பயன்பாடும்
இது பல ஆரைக் கால்களைக் கொண்ட பெரிய வண்டிச் சில்லை ஒத்தது. சில சமயங்களில் தண்டனை விதிக்கப்பட்டவரைச் சில்லில் கட்டி மரக்கோல்களால் அல்லது நீளமான இரும்புக் கம்பிகளால் அடிப்பர். இதற்கு மாற்றாகச் சில வேளைகளில் தண்டனை பெற்றவரை இரண்டு மரவளைகளை "X" வடிவில் பொருத்திய "புனித ஆன்ட்ரூவின் சிலுவை"யில் கட்டி அடித்தபின் சிதைந்த உடலைச் சில்லில் கட்டிக் காட்சிக்கு வைப்பர். சில மரண தண்டனைகளின் போது தண்டனைக்கு உள்ளாகுபவர்களின் கால் கைகளை மரக்குற்றிகளில் உயர்த்தி வைத்தபின்னர் அவை முறியும்படி அவற்றின் மீது சில்லால் அடிப்பதும் உண்டு.

பிரான்சில், தண்டனை பெற்றவரை வண்டிச் சில்லில், கால் கைகள் சில்லின் ஆரைக்கால்களின் மீது பொருந்துமாறு வைத்து வண்டிச் சில்லை மெதுவாகச் சுழல விடுவர். பின்னர், பெரிய சம்மட்டிகள் அல்லது இரும்புக் கோல்களைப் பயன்படுத்தி எலும்புகள் முறியுமாறு செய்வர். இது ஒவ்வொரு காலுக்கும் கைக்கும் பல தடவைகள் திருப்பித் திருப்பிச் செய்யப்படும். சில வேளைகளில் தண்டனை பெற்றவரின் மார்பிலும், வயிற்றிலும் இறக்கும்வரை அடிக்குமாறு பணிப்பதும் உண்டு. இது "கருணை அடி" எனப்படும். இந்த அடி இல்லாவிட்டால் தண்டனைக்கு உள்ளானவர் இரத்தப் போக்காலும், தாகத்தாலும் இறக்கும்வரை பல மணி நேரங்கள் அல்லது பல நாட்கள் கூட உயிருடன் இருந்து வருந்தவேண்டி இருக்கும். சில தருணங்களில் சிறப்புக் கருணையின் பேரால் இரண்டு மூன்று அடிகளுக்குப் பின்னர் கழுத்தை இறுக்கிக் கொல்லுமாறு பணிப்பதும் உண்டு. கை கால்கள் உடைந்து குற்றுயிராகக் கிடக்கும் உடல்களின் கால் கைகளைச் சில்லின் ஆரைக் கால்களிடையே பின்னி, உடலைப் பறவைகள் தின்பதற்கு ஏதுவாக, அச் சில்லை உயரமான கம்பத்தில் ஏற்றிவிடுவர்.

புனித ரோமப் பேரரசில், கொடுமையான கொலைக் குற்றம் செய்தவர்களுக்கே "உடைக்கும் சில்லில்" தண்டனை வழங்கப்பட்டது. குற்றம் மிகக் கடுமையாக இல்லாவிட்டால் "மேலிருந்து கீழ்" முறையில் அடிக்குமாறு பணிக்கப்பட்டது. இதன்படி கழுத்தில் அடிக்கத்தொடங்குவர். இதனால் முதல் அடியிலேயே இறப்பு நிகழும். கடுமையான குற்றங்களுக்குக் "கீழிருந்து மேல்" முறையில் அடிக்குமாறு பணிக்கப்படும். இதன்படி அடி காலில் இருந்து தொடங்கும். எவ்வாறு, எத்தனை அடிகள் அடிக்கவேண்டும் என்பதைத் தீர்ப்பிலேயே குறிப்பிட்டிருப்பர்.

## மேற்கோள்கள்

பகுப்பு:வதைக் கருவிகள்
பகுப்பு:கையாற்றல் கருவிகள்
பகுப்பு:மரண தண்டனை
டாட்டா ஸ்டீல் ஐரோப்பா

**டாட்டா ஸ்டீல் ஐரோப்பா** (**Tata Steel Europe**, முன்னர் **கோரஸ் குழு**, *Chorus Group*) இலண்டனைத் தலைமையிடமாக கொண்ட ஒரு இரும்பு தயாரிக்கும் நிறுவனம். இது ஐரோப்பாவில் இரண்டாவது பெரிய இரும்பு-தயாரிப்பு நிறுவனம் ஆகும். மேலும் இதன் துணை நிறுவனம் இந்தியாவின் டாட்டா ஸ்டீல் உலகின் பத்து மிகப்பெரிய இரும்பு உற்பத்தி நிறுவனங்களில் ஒன்று.

கோரஸ் குழு 1999, அக்டோபர் 6 ஆம் நாள், பிரித்தானிய ஸ்டீல்  மற்றும் கொனிங்கிள்ஜ்கி ஊகோவன்சு (Koninklijke Hoogovens) ஆகிய நிறுவனங்களின் இணைப்பின் மூலம் உருவாக்கப்பட்டது. 2007-இல் டாடா நிறுவனம் கோரஸ் நிறுவனத்தை வாங்கியது. 2010, செப்டம்பர் 27 இல் கோரஸ் நிறுவனம் டாட்டா ஸ்டீல் ஐரோப்பா எனப் பெயரை மாற்றியது. மேலும் டாட்டா நிறுவன அடையாளத்தை ஏற்றுக்கொள்வதாக அறிவித்தது.

## மேற்கோள்கள்

## புற இணைப்புகள்
* 

பகுப்பு:டாட்டா குழுமம்
ஏமி டைமண்ட்

**ஏமி டைமண்ட்** (Amy Diamond, பிறப்பு: ஏப்ரல் 15, 1992) ஒரு சுவீடிய பாப் பாடகி, நடிகை மற்றும் தொலைக்காட்சி தொகுப்பாளர். டைமண்ட் ஆறு வயதில் வடிவச் சறுக்கல் போட்டிகளில் பங்கேற்க ஆரம்பித்து பல தங்க பதக்கங்களை வென்று உள்ளார். பன்னிரெண்டு வயதில் தனது முதல் இசைத் தொகுப்பை வெளியிட்டார். இதுவரை ஆறு இசைத் தொகுப்புகளை வெளியிட்டுள்ளார்.

## வெளி இணைப்புகள்
*
* அதிகாரப்பூர்வ இணையத் தளம்
* 

பகுப்பு:சுவீடன் பாடகர்கள்
பகுப்பு:1992 பிறப்புகள்
பகுப்பு:வாழும் மக்கள்
சி. பி. சிற்றரசு

**சி. பி. சிற்றரசு** (ஏப்ரல் 11, 1906 - பெப்ரவரி 16, 1978 ) ஒரு தமிழக அரசியல்வாதி, எழுத்தாளர் மற்றும் மேடைப் பேச்சாளர். தமிழ்நாடு சட்டமன்ற மேலவையின் அவைத் தலைவராகப் பணியாற்றியவர். பெரியாரின் சுயமரியாதை இயக்கம் மற்றும் திராவிடர் கழகத்திலும் பின்னர் அண்ணாவின் திராவிட முன்னேற்றக் கழகத்திலும் மேடைப் பேச்சாளராகப் புகழ் பெற்றவர். “சிந்தனைச் சிற்பி” என்ற பட்டமும் பெற்றவர்.

சி.பி.சிற்றரசின் இயற்பெயர் சின்னராஜ் . தந்தையின் பெயர் சி.கே.பெத்தசாமி நாயுடு , தாயார் பெயர் இலட்சுமி அம்மாள். இவர்களது சொந்த ஊர் காஞ்சிபுரம்  . இவர் 1906- ஏப்ரல் 11ஆம் நாள் பிறந்தார். கு. மு. அண்ணல் தங்கோவின் தாக்கத்தால் தன் பெயரை சிற்றரசு என்று மாற்றிக் கொண்டார். 1930கள் முதல் அண்ணாவுடன்  இணைந்து நீதிக்கட்சியில் பணியாற்றத் தொடங்கினார். 1949இல்  திமுகவை அண்ணா உருவாக்கிய போது அதில் இணைந்தார்.

## குடும்பம்
சி.பி.சிற்றரசுக்கு சரசுவதி என்னும் மகள் இருந்தார். சரசுவதிக்கும் பி.வரதராசலு நாயுடு என்பவர் மகன் பி.வ.சுதர்சனன் என்பவருக்கும் 6-9-1959ஆம் நாள் சென்னை லாயிட்சு ரோட்டில் கதவெண்-156லிருந்த தென்னிந்த நடிகர்சங்கக் கட்டிடத்தில் கா. ந. அண்ணாதுரை தலைமையில் திருமணம் நடந்தது.

## இதழாளர்
*1952 ஆகஸ்டு 22ஆம் நாள் *தீப்பொறி* என்னும் வார இதழைத் தொடங்கினார்.
*1956 மே 3ஆம் நாள் "தீச்சுடர்" என்னும் என்னும் இதழைத் தொடங்கினார்.
*1959ல் *இனமுழக்கம்* என்ற இதழின் ஆசிரியராகப் பணியாற்றினார். 
*திமுகவின் செயற்குழு மற்றும் பொதுக்குழு உறுப்பினராக இருந்த சிற்றரசு, அதன் அதிகாரப்பூர்வ இதழான “நம் நாடு” இன் ஆசிரியராகவும் பணியாற்றினார்.

## திரைப்படம்
1950களில் ஓராண்டு மாடர்ன் தியேட்டர்ஸ் திரைப்பட நிறுவனத்தில் திரைக்கதை எழுத்தாளராகவும் பணியாற்றினார்.

## நூல்கள்
சிற்றரசு பின்வரும் நூல்களை எழுதியுள்ளார்:

இவைதவிர "புறப்படு மகனே", "பேரனுக்கு" ஆகிய தொடர்களை இனமுழக்கம் இதழிலும் "கபாடபுரம்" என்னும் தொடரை முன்னணி இதழிலும் எழுதியுள்ளார்.

## திரைப்படம்
1960ம் ஆண்டு வெளியான ஆட வந்த தெய்வம் படத்துக்கு வசனமும் எழுதியுள்ளார்.

## தேர்தல்
1957 நாடாளுமன்றத் தேர்தலில் திமுக வேட்பாளராக  திருப்பத்தூர் நாடாளுமன்றத் தொகுதியில் போட்டியிட்டுத் தோல்வியுற்றார். 1962 சட்டமன்றத் தேர்தலில் துறைமுகம் சட்டமன்றத் தொகுதியில் போட்டியிட்டு தோல்வியுற்றார்.

## சட்ட மேலவைத்தலைவர்
1964ம் ஆண்டு தமிழ்நாடு சட்டமன்ற மேலவைக்குத் தேர்ந்தெடுக்கப்பட்டார். 1970-04-23 முதல் 1976-04-20ஆம் நாள் வரை அந்த அவையின் தலைவராகப் பணியாற்றினார்.

## வெளிநாட்டுப்பயணம்
1970 அக்டோபரில் ஆஸ்திரேலியாவில் காமன்வெல்த் நாடுகளின் 16ஆவது மாநாடு நடைபெற்றது; அதில் தமிழ்நாட்டின் சார்பில் சிற்றரசு கலந்துகொண்டார்.

## அ.தி.மு.க.வில்
1976ல் மு. கருணாநிதியுடன் ஏற்பட்ட கருத்து வேறுபாட்டால் திமுக வில் இருந்து விலகி அதிமுகவில் இணைந்தார்.

## மரணம்
1978-பிப்ரவரி-16ஆம் நாள் நோய்வாய்பட்டு மரணமடைந்தார்.

## நினைவேந்தல்
1989ல் வேலூர் மாவட்ட ஆட்சியர் அலுவலகத்துக்கு அவரது பெயர் சூட்டப்பட்டது.

## மேற்கோள்கள்

## வெளி இணைப்பு
*சி.பி.சிற்றரசு நூல்களின் எண்மப்படி
*சி.பி.சிற்றரசு ஆசிரியராக இருந்த நூலின் எண்மப்படிகள்

*1962 Madras State Election Results, Election Commission of India 
*Volume I, 1957 Indian general election, 2nd Lok Sabha

பகுப்பு:1908 பிறப்புகள்
பகுப்பு:1978 இறப்புகள்
பகுப்பு:தமிழக எழுத்தாளர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:தமிழக சட்டமன்ற மேலவை உறுப்பினர்கள்
பகுப்பு:காஞ்சிபுரம் மாவட்ட மக்கள்
சாலை

thumb|right|200px
**சாலை** (*road*) என்பது நிலத்தின்மீது உள்ள இரு இடங்களை இணைக்கும் வழி அல்லது வழித்தடத்தினைக் குறிக்கின்றது. வாகனங்கள் செல்வது, மக்கள் நடப்பது என்ற வகைகளில் இதன் மீது போக்குவரத்து நடைபெறும். சாலைகளை அவை அமைக்கப்படும் விதங்களைப் பொறுத்து தார் சாலை, மண் சாலை எனவும்; அவற்றின் பயன்பாடு கருதி நெடுஞ் சாலை, பிரதான சாலை, இணைப்புச் சாலை, புறவழிச் சாலை எனவும் சில வகைகளாகப் பிரிக்கலாம்.

thumb|சரளைக் கற்கள் (Gravel) கொண்டு அமைக்கப்படும் சாலைக்கான அகழ்வு வேலை

*